ဒွန်မောင်း အပြည်ပြည်ဆိုင်ရာလေဆိပ်

ဒွန်မောင်းအပြည်ပြည်ဆိုင်ရာလေဆိပ် (အင်္ဂလိပ်: Don Mueng International Airport, ထိုင်း: ท่าอากาศยานดอนเมือง) သည် ထိုင်းနိုင်ငံ၊​ ဘန်ကောက်မြို့တော်၏ အပြည်ပြည်ဆိုင်ရာလေဆိပ်နှစ်ခုမှ တစ်ခုဖြစ်သည်။ ၂၀၀၆ ခုနှစ် မတိုင်းခင်အထိ ဘန်ကောက်အပြည်ပြည်ဆိုင်ရာလေဆိပ်ဟု ခေါ်ဆိုခဲ့သည်။​ ​လေဆိပ်သစ်မှာ သုဝဏ္ဏဘူမိအပြည်ပြည်ဆိုင်ရာလေဆိပ် ဖြစ်သည်။ ဒွန်မောင်းလေဆိပ်သည် အာရှတွင်သာမက ကမ္ဘာပေါ်တွင် ဖွင့်လှစ်လျက်ရှိသော သက်တမ်းအရှည်ကြာဆုံး အပြည်ပြည်ဆိုင်ရာ လေဆိပ်ထဲတွင် တစ်ခုအပါအဝင်ဖြစ်သည်။ ၁၉၁၄ ခုနှစ် မတ်လ ၂၇ ရက်နေ့တွင် ထိုင်းတော်ဝင်လေတပ် အသုံးပြုရန်အတွက် ဖွင့်လှစ်ခဲ့သည်။ ခရီးသည်တင် လေယာဉ်များသည် ၁၉၂၄ ခုနှစ်တွင် စတင်ဆင်းသက်ခဲ့သည်။ ပထမဆုံး ခရီးသည်တင်လေယာဉ်မှာ တော်ဝင် ဒတ်ချ် လေကြောင်းလိုင်း (KML Royal Dutch Arilines) ဖြစ်သည်။ ၂၀၀၆ ခုနှစ်တွင် သုဝဏ္ဏဘူမိ အပြည်ပြည်ဆိုင်ရာလေဆိပ် ဖွင့်လှစ်ပြီး ပိတ်ခဲ့သော်လည်း ၂၀၀၇ ခုနှစ် မတ်လ ၂၄ ရက်နေ့တွင် ပြင်ဆင်မှုများ ပြုလုပ်ပြီး ပြန်လည်ဖွင့်လှစ်ခဲ့သည်။ ယခုအခါ ဒေသတွင်း လေကြောင်းလိုင်းများ၏ အဓိကအခြေဆိုက်ရာ ဖြစ်လာသည်။ အဓိကအားဖြင့် တန်ဖိုးနည်း လေကြောင်းလိုင်းများ ဆိုက်ရောက်သည်။ ၂၀၁၅ ခုနှစ်တွင် ကမ္ဘာ့ကြီးဆုံး တန်ဖိုးနည်းလေကြောင်းလိုင်း ဆိုက်ရောက်ရာ လေယာဉ်ကွင်း အဖြစ်သတ်မှတ်ခြင်း ခံခဲ့ရသည်။ ဒွန်မောင်းလေဆိပ်သည် သုဝဏ္ဏဘူမိလေဆိပ် မဖွင့်မှီအချိန်အထိ ထိုင်းအပြည်ပြည်ဆိုင်ရာလေကြောင်းလိုင်း (Thai Airways International) ၏ အဓိက အခြေဆိုက်ရာအဖြစ် အသုံးပြုခဲ့သည်။ ၂၀၀၄ ခုနှစ်တွင် လေကြောင်းလိုင်းပေါင်း ၈၀ ကျော်၊ လေယာဉ်အစီးရေ ၁၆၀,၀၀၀ နှင့် ခရီးသည် ၃၈ သန်း ကျော် ကို ကိုင်သွယ်ခဲ့သည်။ ကမ္ဘာ့အလုပ်အများဆုံး လေယာဉ်စာရင်းတွင် နံပါတ် ၁၄ ချိတ်ခဲ့ဖူးသည်။ ယခုအခါ နော့လေကြောင်းလိုင်း (Nok Air)၊ ထိုင်းအဲအေးရှား လေကြောင်းလိုင်း (Thai AirAsia)၊ ထိုင်းလိုင်းရင်း လေကြောင်းလိုင်း (Thai Lion Air) တို့၏ အဓိက အခြေဆိုက်ရာအဖြစ် အသုံးပြုလျက်ရှိသည်။ ဒွန်မောင်းလေဆိပ်တွင် ယခင်က BKK လေဆိပ်ကုဒ်ကို အသုံးပြုခဲ့သည်။ သို့ရာတွင် သုဝဏ္ဏဘူမိလေဆိပ်အသစ်ကို တည်ဆောက်ပြီးစီးသည့်အခါ BKK ကုဒ်ကို သုဝဏ္ဏဘူမိလေဆိပ်သို့ လွှဲပြောင်းပေးခဲ့ပြီး၊ ဒွန်မောင်းလေဆိပ်အတွက်တော့ ယခု DMK ဟုခေါ်သော ကုဒ်နံပါတ်ကို အသုံးပြုလျက်ရှိသည်။ သမိုင်း အစောပိုင်းနှစ်များ right|ထိုင်းလိုင်းရင်း လေကြောင်းလိုင်း၏ ဘိုရင်း၇၃၇-၉၀၀အီးအာ ကို ဒွန်မောင်းလေဆိပ်တွင် တွေ့ရစဉ် ထိုင်းစမိုင်း အဲဘတ်စ် အေ၃၂၀ ကို တွေ့ရစဉ် အဲအေးရှား လေကြောင်းလိုင်း အဲဘတစ် အေ၃၂၀ ခရီးသည်အရေအတွက် right|လေဆိပ်အဆောက်အအုံ (၁) ခန်းမ ၂၀၁၅ ခုနှစ်တွင် ဒွန်မောင်းလေဆိပ်၏ ခရီးသည်အရေအတွက်မှာ ၄၀.၇ ရာခိုင်နှုန်း မြင့်တက်ခဲ့ပြီး ၃၀.၃ သန်းအထိ ရောက်ခဲ့သည်။ ပြည်ပခရီးသည် ၉.၁၇ သန်း နှင့် ပြည်တွင်းခရီးသည် ၂၁.၁ သန်း ရှိခဲ့သည်။ လေယာဉ်စုစုပေါင်း ၂၉.၈ ရာခိုင်နှုန်း တိုးတက်ခဲ့ပြီး ပြည်ပလေယာဉ် ၆၅၂၇၀ စီး နှင့် ပြည်တွင်းလေယာဉ် ၁၅၈၈၀၄ စီး စုစုပေါင်း ၂၂၄၀၇၄ စီး ရှိခဲ့သည်။ နှစ်ခရီးသည် အရေအတွက် ပြောင်းလဲမှုလေယာဉ် အရေအတွက် ကုန်ချိန် (တန်)၂၀၀၈၅ ၀၄၃ ၂၃၅ – – –၂၀၀၉၂ ၄၆၆ ၉၉၇ 0၅၁.၁%– –၂၀၁၀၂ ၉၉၉ ၈၆၇ 0၂၁.၆% – –၂၀၁၁၃ ၄၂၄ ၉၁၅ 0၁၄.၂% ၅၁ ၃၀၁ –၂၀၁၂၅ ၉၈၃ ၁၄၁ 0၇၄.၇% ၆၅ ၁၂၀ ၇ ၃၂၉၂၀၁၃၁၆ ၄၇၉ ၂၂၇ 0၄၇၂% ၁၅၄ ၈၂၇ ၂၅ ၆၅၇၂၀၁၄၂၁ ၅၄၆ ၅၆၈ 0၃၀.၇% ၁၇၂ ၆၈၁ ၂၉ ၀၈၆၂၀၁၅၃၀ ၃၀၄ ၁၈၃ 0၂၉.၇% ၂၂၄ ၀၇၄ ၄၅ ၄၈၈ Source: Airports of Thailand PLC နှစ်ပြည်တွင်းပြည်ပစုစုပေါင်းပြောင်းလဲမှု%၂၀၀၈၅ ၀၄၃ ၂၃၅၅ ၀၄၃ ၂၃၅ ၀.၄၆%၂၀၀၉၂ ၄၆၆ ၉၉၇၂ ၄၆၆ ၉၉၇ ၅၁.၁%၂၀၁၀၂ ၉၉၉ ၈၆၇၂ ၉၉၉ ၈၆၇ ၂၁.၆%၂၀၁၁၃ ၄၂၄ ၉၁၅၃ ၄၂၄ ၉၁၅ ၁၄.၂%၂၀၁၂၅ ၉၈၃ ၁၄၁ ၇၄.၇%၂၀၁၃၁၁ ၁၉၀ ၇၈၃ ၅ ၂၈၈ ၄၄၄ ၁၆ ၄၇၉ ၂၂၇ ၄၇၂%၂၀၁၄ ၁၅ ၅၅၆ ၆၂၇ ၅ ၉၈၉ ၉၄၁၂၁ ၅၄၆ ၅၆၈ ၃၀.၇%၂၀၁၅၂၁ ၁၃၃ ၅၀၂၉ ၁၇၀ ၆၈၁၃၀ ၃၀၄ ၁၈၃ ၂၉.၇% ကိုးကား Category:ထိုင်းနိုင်ငံရှိ လေဆိပ်များ Category:အပြည်ပြည်ဆိုင်ရာ လေဆိပ်